Skraičionių lobis

Skraičionių lobis – XIV–XV a. datuojamas sidabrinių monetinių lydinių ir monetų lobis, 1888 m. aptiktas Skraičionių kaime (dab. Alytaus rajono savivaldybė, Pivašiūnų seniūnija). 

Iš viso rasta šešiolika lietuviškų monetų: penkiolika Vytauto valdymo laikotarpiu (1392–1396 m. arba 1401–1413 m.) nukaldintų denarų ir dar viena neidentifikuota Vytauto moneta. Teigiama, kad ant penkiolikos Vytauto monetų buvo pavaizduotas ietigalis su kryžiumi, taip pat būta įrašo PEČAT, o viena moneta buvusi su žvėrimi; panašu, jog visų monetų būta išgaubtų (tokia išvada daroma remiantis aprašu).Eduardas Remecas. VYTAUTO MONETOS SU LIŪTU IR MAZGO SIMBOLIU BEI ĮRAŠU PEČAT (APIE 1392–1393 M.). Nuoroda tikrinta 2021-07-27. Nurodoma, kad lobyje taip pat galėjo būti vienas Prahos grašis bei lietuviškų monetinių lydinių.

Lobį įsigijo ir Vilniaus senienų muziejui perleido etnografas, archeologas Eduardas Volteris. Apie tai, kas lobiui nutiko vėliau, žinių neturima.Eugenijus Ivanauskas. Skraičionių lobis. Visuotinė lietuvių enciklopedija. Nuoroda tikrinta 2021-07-27.

 Išnašos 

Kategorija:Lietuvos lobiai
Kategorija:Alytaus rajono paveldas